Stormers klop Cheetahs in naelbyt-stryd | Nuus24
Stormers klop Cheetahs in naelbyt-stryd
Kaapstad – Die Cheetahs het behoorlik teruggeveg in die tweede helfte van hul kragmeting teen die Stormers op Nuweland, maar dit was eenvoudig nie genoeg om die Kapenaars op hulle tuisveld te klop nie. Die Stormers het die wedstryd uiteindelik met 'n telling van 16-14 gewen, ná hulle teen halftyd met 16-0 voor was.Die tuisspan het vier punte verdien met hulle oorwinning, maar is steeds tweede op die Suid-Afrikaanse punteleer. Hulle is tans vierde op die algehele punteleer. Die Cheetahs het 'n enkele punt by hulle totaal gevoeg omdat hulle met minder as sewe punte verloor het, maar is steeds vierde op die Suid-Afrikaanse punteleer. Hulle is egter nou negende op die algehele punteleer.Die Stormers draf volgende naweek teen die Waratahs uit op Nuweland, terwyl die Cheetahs teen die Sharks speel in Bloemfontein.Puntemakers:Stormers Drie: Eben Etzebeth Doelskop: Peter Grant Strafskoppe: Peter Grant (3)Cheetahs Drieë: Hennie Daniller, Willie le Roux Doelskoppe: Riaan Smit (2)– Vir die jongste sportnuus volg Nuus24Sport op Twitter. - SAPA
Lees meer oor: stormers | cheetahs VOLGENDE OP NUUS24X
Ag Louis moet jou nie aan die Viskop steur nie hy is in dieselfde klas as Barney se Sussie alias Riaan Huiler van Belville wat 'n reaksie en aandag soek deur weg te kruip agter fake fotos en skuilname.